Publication: Magyar Közlöny
Issue: MK-2009-188 (Year: 2009, Number: 188)
Era: 2004-2010
Section: 1. számú melléklet a 68/2009. (XII. 21.) IRM rendelethez
Paragraph Index: 827

b) A Felsõ-Tisza-vidéki Környezetvédelmi és Vízügyi Igazgatóság, mint beruházó, a „Felsõ-Tisza-vidék árvízvédelmének fejlesztése – III/A ütem; Gyõröcskei partbiztosítás helyreállítása; Folyószabályozás a magyar–szlovák szakaszon” tárgyú építési munkákat végzett. A Közös Határbizottság a tizenkettedik közös határszemle keretében (2007. június 11–15.) megállapította, hogy ezeket a munkákat a Szerzõdés 13. cikkében foglaltaknak megfelelõen valósították meg. E cikk szerint a Szerzõdõ Felek kötelesek a határfolyók medreit és partjait lehetõleg olyan állapotban tartani, hogy ne következzen be a határfolyók medrének változása és partjainak károsodása. Tekintettel arra, hogy problémát jelent az építkezéseknek az államhatár 1998-ban, alacsony vízállás melletti vízfelület szélei alapján meghatározott vonalára gyakorolt hatásainak meghatározása, a szlovák küldöttség javasolta, hogy a 8. határfelmérési és megjelölési munkák keretében történjen meg a Tisza határfolyó közös felmérése, és az államhatár vonalát a Szerzõdés 2. cikk (3) bekezdésében, illetve 3. cikk (2) bekezdésének elsõ és másodikmondatábanfoglaltakkalösszhangban– tehát afolyómedermindkét oldalikiegyenlített partéleialapján meghatározott középvonalban, nem pedig az alacsony vízállás melletti vízfelület szélei alapján meghatározott középvonalban – kerüljön meghatározásra. A magyar küldöttség a huszonkettedik ülésszakon tájékoztatást adott arról, hogy álláspontjának kialakítása érdekében egy magyar szakértõi csoport bejárta a XX. határszakaszt (a Tisza határfolyó magyar partja) és megállapította, hogy a Tisza határfolyó bal partján markáns, egybefüggõ partvonalat pontosan megállapítani nem lehet. A Közös Határbizottság megállapodott abban, hogy a Tisza határfolyón húzódó határvonal aktuális helyzetének megállapításávalösszefüggõ felmérésimunkákat felveszia 9. határfelmérésiés megjelölésimunkák közé. A Közös Határbizottság a tizenharmadik közös ellenõrzõ szemle keretében (2008. június 16–20.) vízügyi szakértõk részvételével mindkét parton közös helyszíni bejárást tartott annak érdekében, hogy kiválassza azt a módszert, amelynek segítségével a Szerzõdéssel összhangban meghatározható lesz az államhatár aktuális vonala. Tekintettel azonban arra, hogy a meghívott vízügyi szakértõk eltérõ véleményeket fogalmaztak meg a kiegyenlített partvonal megléte és annak felmérhetõsége kérdésében, a Közös Határbizottság nem tudott egységes álláspontra jutni. Ezért a Magyar–Szlovák Határvízi Bizottsághoz fordult állásfoglalását kérve a határfolyó medre kiegyenlített partvonala meghatározásának a Szerzõdés rendelkezéseivel összhangban álló lehetõségeirõl. A Határvízi Bizottság az álláspontját a 8. határfelmérési és megjelölési munkák befejezéséig és jelen Zárójelentés elkészítéséig nem jutatta el a Közös Határbizottságnak. A Közös Határbizottság – figyelembe véve a Szerzõdés rendelkezéseit – állást foglalt az államhatár közelében tervezett és megvalósult építkezéseknek az államhatár vonalára és annak megjelölésére gyakorolt hatásairól. Ezzel összefüggésben a Közös Határbizottság megállapította, hogy a 8. határfelmérési és megjelölési munkák idején a beruházók nem jártak el következetesen. Egyes esetekben csak az építkezések megvalósítását követõen terjesztették elõ az építési terveket, miközben az építkezésnek kihatása volt az államhatár megjelölésére vagy vonalára. A Közös Határbizottság a 2006–2009. években végrehajtott 8. határfelmérési és megjelölési munkák eredményei alapján megállapította, hogy a magyar–szlovák államhatár megjelölése összhangban áll a Szerzõdéssel, valamint az ahhoz kapcsolódómûszaki határokmányokkalés egyéb mûszaki okmányokkal.A határmunkákvégrehajtásaés a kapcsolódó dokumentáció kidolgozása a Mûszaki utasítás 2001 elõírásainak megfelelõen történt. A Közös Határbizottság rögzítette, hogy a 2006–2009. években végrehajtott 8. határfelmérési és megjelölési munkák tervében nem szerepelt a határfolyók medrének felmérése. A Közös Határbizottság megállapította, hogy a 2006–2009. években végrehajtott 8. határfelmérési és megjelölési munkák végrehajtása nem változtatta meg a magyar–szlovák államhatár vonalát. A Közös Határbizottság ismételten megállapította, hogy a hatályos határokmányok formája és adattartalma már nem elégíti ki a mai kor igényeit. Az államhatár eredeti (sok esetben 1925. évi) felmérése óta eltelt idõ alatt a határokmányokban számos esetben történt módosítás, amelyek közül sok jelentõs terjedelmû. Az államhatár megjelölésében bekövetkezett változásokkal egyidejûleg sok helyen megváltozott a határvonal térségének síkrajzi környezete is. Elavulttá vált a határvonal részletes leírásának formája is. A kiegészítõ határokmányokban szereplõ változások átvezetése a hatályos határokmányokba oly mértékben tette bonyolulttá, áttekinthetetlenné az eredeti okmányokat, hogy szükségessé vált új határokmányok kidolgozása. A korszerû technológiák már lehetõvé teszik a határokmányok digitális kidolgozását és használatát. A fentiek miatt a Közös Határbizottság szükségesnek tartja az államhatárról szóló új szerzõdés lehetõ legkorábbi idõpontban történõ létrehozását. Az új szerzõdés alapján lehetõség lesz az államhatár korszerû technológiai követelményeket kielégítõ teljes felmérésére és az Európai Unió vonatkozó irányelveit és ajánlásait is figyelembe vevõ új határokmány-gyûjtemény elkészítésére. VI. Záró rendelkezések Ezen Zárójelentést a két fél illetékes hatóságainak jóvá kell hagyni. Jóváhagyás után ezen okmányt az eredeti határokmányokhoz kell csatolni. Ezen Zárójelentés két-két eredeti példányban, mindkettõ magyar és szlovák nyelven készült. Mindkét nyelvû szöveg egyaránt hiteles. Radava, 2009. április 24. Dr. Vas Gizella õrnagy Július Beèka okleveles mérnök az Államhatár Felmérésének és az Államhatár Felmérésének és Megjelölésének Magyar–Szlovák Közös Bizottsága Megjelölésének Magyar–Szlovák Közös Bizottsága magyar küldöttségének elnöke szlovák küldöttségének elnöke

Source: https://magyarkozlony.hu/hivatalos-lapok/58be964204b2b444b94293a62864329d9e07bf41/dokumentumok/ba1cea02810d82f100d48bb3d898942bf589f978/letoltes